als_Latn dik_Latn sag_Latn
aSport- Ngjarjet e ndodhura të martën në mbrëmje në Beograd kanë gjetur hapësirë edhe në mediat franceze që janë përpjekur të rindërtojnë gjithçka ka ndodhur në stadiumin e Partizanit ndërmjet Serbisë dhe Shqipërisë. Gazeta madhe franceze L’Equipe, ka intervistuar kapitenin e Kombëtares kuqezi, Lorik Cana, që ka rrëfyer atë që ka ndodhur.
“Ka qënë një mrekulli që gjithçka ka ndodhur atë mbrëmje në Beograd ka përfunduar me vetëm gjashtë ose shtatë të dëmtuar nga ana jonë, me goditje në fytyrë,në qafë, në shpatull, me fraktura… Nëse keni parë me vëmëndje fotot e disa prej lojtarëve tanë do kuptoni shumë gjëra. Ata janë me të vërtetë kafshë- është shprehur ish lojtari PSG dhe Marsejës- Çfarë do të kishte ndodhur nëse në vend të karrigeve ata huliganë që kanë zbritur në fushën e lojës të ishin me thika në duar? Jetët tona ishin në rrezik të madh”.
Në stadiumin e Partizanit ka qenë një situatë lufte që nga fillimi deri në momentin e ndërprerjes së ndeshjes në minutën e 42-të. Shqiptarët u sulmuan nga çdo anë, ashtu si edhe nga forcat e sigurisë. “Njerzit që kishin për detyrë të siguronin jetën tonë, duke qenë se kishim ardhur për të luajtur futboll, në vend se të na ofronin siguri, na kanë goditur njësoj me huliganët”, ka përfunduar Cana.
You must be logged in to post a comment Login
als_Latn als_Latn als_Latn eng_Latn